經數: 二○三五

經名: 佛祖統紀卷第四十九

頁數: 四四一

上              欄

有跡. 曰吾未嘗行. 始居防州龍興寺. 中徙

居是州. 作道場*於楞伽北峰. 不越□者五

十祀. 和尙凡所嚴事. 皆世高德. 始出家事而

依者曰卓然師. 居南陽立山菩岳州. 就受

戒者曰道穎師. 居[&FFFF]#州. 弟子之首曰懷遠

師. 居長沙安國寺爲南岳戒法. 歲來侍師.

會其終遂以某日菩於卓然師塔東若干

步. 銘曰. 道本於一. 離爲異門. 以性爲姓.

乃歸其根. 無名而名. 師敎是尊. 假以示物.

非吾所存. 大鄕不居. 大族不親. 淵懿內朗.

沖虛外仁. 聖有遺言. 是究是勤. 惟動惟默.

逝如色雲. 敎久益微. 世罕究陳. 爰有大智.

出其眞門. 師以顯示. □民惟新. 情動生變.

物由食淪. 爰授樂國. 參乎化源. 師以誘導.

□民不昏. 道用不作. 神行無跡. 晦明俱如.

生死偕寂. 法付後學. 施之無□. 菩從我師.

無忘眞宅寫是昭銘. 刻玆眞石

無姓碑陰記   龍城柳宗元

無姓和尙旣居是山. 曰凡吾之心非在外

也. 吾不動矣. 弘農楊公二自道州以宰相

徵過焉. 以爲宜居京師强以行. 不可. 將以

聞曰. 願閒歲乃往. 明年楊去相位竄謫南

海上. 終如其志. 趙郡李□1辨博人也. 爲岳

州盛氣欲屈其道. 耳一言服爲弟子. 河東

裴藏之擧族受敎. 京兆尹弘農楊公某. 以其

隱地爲道場奉. 和州刺史張惟儉. 買西峰

廣其居. 凡以貨利委堂下者不可選紀.

受之亦無言. 將終命其大弟子懷遠. 授以

道妙. 終不告其姓. 或曰. 周人也. 信州刺史

中              欄

李某爲之傳. 長沙謝楚爲行狀. 博陵崔行險

爲性守一篇. 凡以文辭道和尙功德者.

不可悉數. 弘農公自餘杭命以行狀來. 懷

遠師自長沙以傳來. 使余爲碑. 旣書其

辭. 故又假其陰以記

龍興寺淨土院記       龍城柳宗元

中州之西數萬里有國曰身毒(漢書法音乾篤卽天竺也)釋

迦牟尼如來示現之地. 彼佛言. 西方過十萬

億佛土有世界曰極樂. 佛號無量壽. 其國

無有三毒八難. 衆寶以爲飾. 其人無有十

纏九惱. 群聖以爲友. 有能誠心大願歸心

是土者苟念力具足則往生彼國. 然後出三

界之外. 其於佛道無退轉者. 其言無所欺

也. 晉時廬山遠法師. 作念佛三昧詠. 大勸

於時. 其後天台大師著釋淨土十疑論. 宏宣

其敎. 周密微妙. 迷者咸賴焉. 蓋其留異跡

而去者甚衆. 永州龍興寺前刺史李承[&FFFF]#

(音質大也)及僧法林. 置淨土堂*於寺之東偏. 常

奉斯事. 逮今餘三十年. 廉隅毁頓圖像崩

墜. 會巽上人居其宇下(柳集余學零陵重巽. 心其道積三十年. 吾獨有)

(得焉)始復理焉. 上人者修最上乘解第一義.

無體空析色之跡. 而造乎眞源. 通假有借

無之名. 而入於實相. 境與智合. 事與理幷.

故雖往生之因亦相用不舍. 誓葺玆宇以

開後學. 有信士圖爲佛像. 法相甚具焉. 今

刺史憑公作大門以表其位. 余遂周延四

阿環以廊□. 2□二大士之像繒蓋3幢幡

以成就之. 嗚呼有能心無生之生者. 知舟

筏之存乎是. 遂以天台十疑論書於牆宇.

下              欄

使觀者起信焉

法智大師行業碑   宋淸獻公趙□

法智大師. 名知禮. 字約言. 金姓. 世爲明人.

梵相奇偉性恬而器□. 初是父母禱佛心息.

夜夢神僧□一童遺之曰. 此佛子羅○羅

也. 旣生以名焉. 毁齒出家. 十五落髮受具

戒. 二十從本郡寶雲通法師傳天台敎觀.

始三日首座謂曰. 法界次第若當受持. 師曰.

何謂法界. 座曰. 大總相法門圓融無4□是

也. 師曰. 旣圓融無□. 何得有次第耶. 座無

語. 幾一月自講心經. 人皆屬聽而驚. 謂敎

法之有賴矣. 居三年. 常代通師講. 入文銷

義益闡所學. 出住承天. 繼遷延慶. 道法大

熾學徒如林. 日本國師遣徒持二十問來

詢法要. 師答之咸臻其妙. 眞宗皇帝久知

師名. 遣中使者至寺命修懺法. 厚有賜予.

歲大旱. 師與遵式異聞二法師. 同修金光明

懺以爲禱. 三日雨未降. 徹席伏地自誓以

告曰. 玆會佛事□未應禱. 當各然一手以

供佛. 已而雨大洽. 嘗與奉先淸源梵天慶昭

孤山智圓. 爲書設問往復辨析. 又遣門人

神照大師本如. 與之講論. 卒能取勝. 其所

製指要妙宗二□. 觀音品別行. 金光明諸記.

大悲懺儀. 悉傳於世. 嘗偕十僧修法華懺

三年. 約共焚身. 以起精進. 翰林學士楊億.

駙馬都尉李遵□. □以紫服師號. 心尤敬仰.

知欲自焚致書勸止. 復委天竺式師. 自杭

至明面沮之. 皆不聽. 郡守李夷庚. 密戒

□社常察之. 師願旣莫遂. 乃復集十僧修

經數: 二○三五

經名: 佛祖統紀卷第四十九

頁數: 四四二

上              欄

大悲懺. 三年後於歲旦結光明懺七日. 爲

順寂之期. 方五日趺坐而逝. 實天聖六年正

月五日也. 享年六十有九. 僧夏五十有四. 其

亡經月發龕以視. 顔膚如生. 爪1Ｃ俱長. 旣

就□毘舌根不壞. 舍利不可勝數. 三主法

席. 專事講懺. 四十餘年. 脅不至席. 授敎

唱道者. 則全覺琮尙賢本如崇矩仁岳慧才

梵臻之徒. 三十餘人. 當時從化以千計. 今

江浙之間. 講席盛者靡不傳師之道. 其於

開人之功亦旣博矣. 元□三年冬十月. 余謝

事多暇. 自衢抵溫. 法明院忠法師者. 頃嘗

遊衢. 余未第時曾與之接. 忽斂[&FFFF]#而前曰.

四明法智大師. 釋門之木鐸也. 繼忠實爲其

孫其示寂六十三年矣. 達宦2之士. 言可信

於世者乃無述焉. 吾徒竊自羞之. 旣而狀

其行請碑於余. 余乃歎曰. 人生之初虛一而

靜. 本無凡聖之別. 逮交戰於事物之境. 而

莫之能返. 此佛祖不得已而來震旦. 繁其

名相以化之. 豈苟而已哉. 設之以法而可

行. 示之以戒而不可犯. 如目之有華他

人莫得見. 耳之有磬他人莫得聞. 欲其自

降乃心而心復初本也. 其後導師繼繼而

興. 騁智慧之辯談眞實之理. 不離當念以

超最上乘. 不離文字以示解脫相. 3其究

竟則無一法之可說. 無一字以與人. 法智

師已達乎此. 則何假於人言而後傳者哉.

姑閱其所紀. 衆所共聞者爲之實錄. 將以

答忠師之勤懇也. 復讚之以文曰

大雄覺世垂微言. 磅□日月周乾坤. 智者才

中              欄

辯窮化元. 時爲演說開迷昏. 河沙佛法雖

□□. 俱入天台止觀門. 法智遠出揚淸芬.

志堅氣眞貌且溫. 少而敏悟老益勤. 或懺或

講忘□昕. 中興敎觀眞□群. 縱橫言論妙

入神. 遺文粲若可討論. 辭淳理正道不煩.

邇遐學徒日駿奔. 冀玆正覺消波旬. 佛祖

之道彌加尊. 如流欲淸必濬源. 如葉欲茂

必培根. 行高名重上國聞. 天子遣使來中

□. 賢4蒙勛戚固所□. 命服□號回天恩. 知

身變滅如色雲. 誓勇棄舍甘趨焚. 素願莫

適仍修熏. 衆生嗜好隨貪嗔. 三塗轉徙如

膏輪. 有能頓悟報施因. 罪福苦樂岐以分.

說本無說誰其人. 師心了5了所夙敦. 言能

觀忘寧非眞. 身雖云亡寧非存. 江浙蕃蕃

其子孫. 詔億萬世觀斯文

止觀坐禪法要記   宋忠肅公陳瓘瑩中

本自不動. 何止之有. 本6自不蔽. 何觀之有.

衆生迷蕩去本日遠. 動靜俱失. 不昏卽散.

此二病本出生衆苦. 7令彼離苦而獲安

8隱. 當用止觀以爲其藥. 病□藥廢醫亦不

立. 則止觀者乃假名字. 卽假卽空言語道斷.

以大悲故無說而說. 此摩訶止觀之所爲

作也. 然其文義深廣汪洋無涯. 譬如大海

孰得其際. 以大悲故復作方便. 使嘗一

滴知百川味. 使由一□見全潮體. 故於

大經之外又爲此書. 詞*○旨要. 讀之易

曉. 應病之藥盡在是矣. 善用藥者不治己

病. 止乎其未散. 觀乎其未昏. 方止方觀. 而

未嘗昏未嘗散也. 如鳥雙翼如車兩輪.

下              欄

窮遠極高無往不可. 及其至也不出於

此. 嗚呼不知則止. 知止觀之可以入者. 可

不勉哉. 此書智者親造. 而未行於世. 明智

大師中立鏤版以傳師之高行人所尊敬.

此書流傳其必廣矣

三千有門頌            陳   瓘

不思議假非偏假. 此假本具一切法. 眞空

不空非但空. 圓中圓滿非但中. 是故四門

之初門. 卽是不可思議假. 初門卽三三卽一.

非一非三又非四. 一二三四指一月. 四點

似別唯一空. 門門一一爲法界. 攝一切法

皆無餘. 不以妙假有門觀. 誰知法界具足

法. 聞思修證無不妙. 心能觀此體具故. 若

□觀心不觀具. 則於一觀分二家. 一家觀

門異諸說. 諸說雖異觀自一. 彼迷一心具

諸法. 墮在通別次第中. 次第而生次第斷. 豈

知十界本來一. 三千本一亦如是. 皆非世

數可分別. 妙境元無空假中. 而亦不離空

假中. 空卽是心假是色. 非色非心名曰中.

色心絶處中體現. 於一一法體皆具. 凡夫心

具卽佛具. 取著不圓則不具. 唯一具字顯

今宗. 入此宗者甚希有

與明智法師書           陳    瓘

瓘頓首再拜上啓南湖延慶堂上講主明智法

師. 人回伏奉書敎. 獲審道體安隱無惱. 下

懷良慰. 向承寄示觀音玄義幷記. 且荷開發

妙旨以□愚*蔽. 深佩提奬之意感德無

已. 有門頌. 但隨順古意過蒙□覽. 仰見法

師收*○自在. 來諭云. 以有題之. 恐鈍者

經數: 二○三五

經名: 佛祖統紀卷第四十九

頁數: 四四三

上              欄

不領. 誠如所慮. 然智者以有門爲圓門之

相. 又謂此相四門皆妙無粗. 若有門爲法

界攝一切法. 肉復三門法相平等無復優

劣. 是故若論具足佛法. 則見思假卽法界也.

若論法性因緣. 則第一義亦因緣也. 故此妙

門以有召之. 卽生死之有. 是實相之有. 一

切法趣有. 有卽法界. 出法界外更無可論.

此卽止觀有門之大旨. 而前書妙假之意也.

有未領者亦當以妙假之義開曉之耳.

智者解大經之語云. 因滅無明則得熾然

三菩提燈. 卽有門也. 有門卽是妙假. 妙假卽

是有門. 其或未領. 則於此有門不能無

惑. 然而前病後藥無兩有也. 病去惑亡則

有門豁矣. 一指二指三指不徒更說. 然則有

之一門純妙無粗具足萬善. 豈非三千之

性乎. 所云此之三千性. 是中理. 不當有無

1有無自爾. 玆乃古師詮具之微言也. 自非

深領其旨未易解此. 夫三千也者世間之

數也. 若三千性則離世間矣. 離而復卽. 卽

而復離. 不一不異. 非有非無. 三千而一. 一

而三千. 此不可思議2數. 卽是不可思議境.

若觀若智俱不思議. 此數卽是止觀. 故云千

性卽中理. 此境卽是此數. 故中理卽三千性.

若但三千則是3一切一切法耳. 一切法但有

名字. 何能具乎. 若一切法性則本具矣. 故

三千卽是一切法. 一切法性卽是三千性也.

此性不當有無. 有無自爾. 夫不當有無者.

泯妙外之一執也. 有無自爾者. 開離執之

一妙也. 於有爲妙有. 於無爲眞無. 眞無則

中              欄

空而不空. 妙有則有而不有. 有無自爾. 非

有無也. 在假則假具. 在空則空具. 在中則

中具. 無不在無不具也. 然則妙假之有. 豈

情有乎. 假不待空泯絶無對. 說有說無

皆不待絶. 今乃設有待之言讚歎妙假之

說. 豈[&FFFF]#爲巧度之所訶乎. 且一念心起則

有三千世間之相. 國土一千則山河大地是

也. 五陰世間一千則染淨一切色心是也. 衆

生世間一千則六凡四聖假名是也. 一念心

起三千性相一時起. 一念心滅三千性相一

時滅. 念外無一豪法可得. 法外無一豪念

可得. 此乃本住不遷. 不遷者中理圓明之

體. 此體如理爲念其壽無量. 非得命根亦

無連持. 本無名字而不失諸名. 名其土

曰極樂國. 名其身曰阿彌陀. 身土交參融

乎一妙. 故能使說法之音不離彼土. 而廣

長舌相具足周遍. 其具如是. 是體具乎. 是性

具乎. 是佛具乎. 是衆生具乎. 若有能知具

彼之樂者. 其有不願往生者乎. 向實際

之中要在不往而往. 於方便之內何妨去

已還來. 機熟緣深定須成辨. 此瓘之有得

於祖意者也. 瓘屛跡丹丘老病待盡. 千里

相望淨願不隔. 更祈慈蔭以師法見攝. 而

終敎之. 未由會面以究盡此旨. 臨風但

極瞻嚮之切. 瓘頓首再拜上啓

□舊讀了翁集. 見有門頌一篇. 莫知其

旨. 有二沙門來□門. 袖出有門頌眞績

及與明智講主論此頌二帖. 讀之恍然.

因問天台敎觀之說. 始知智者大師所說

下              欄

四門. 一曰有門. 一曰空門. 一曰亦空亦

有門. 一曰非空非有門. 其[&FFFF]#一可貫四.

四實歸一. 公之爲有門頌. 蓋謂此也. 近

世士大夫用力不及前輩. □4如學佛. 僅

能涉獵楞嚴圓覺淨名等經及傳燈語錄.

以資談5辨. 若唐之梁補闕諸公本朝楊文

公楊無爲張無盡及了翁輩. 皆留心敎觀

深入其趣. 讀此頌及書. 可以知其所造

之實. 惟公忠言大節. 照映千載. 身罹百

謫. 視生死如旦晝. 平時學問自得之效.

固自應爾. 方在丹丘時逆境尤多. 而心地

泰然深入不二法門. 公之學佛得力. 豈易

測哉. 二沙門欲刊石以傳之人. 謹書諸

後. 以歸之妙珣了怡二沙門之名云. 慶元

二年中秋. 四明樓□題

士大夫當患難則學佛. 得志則有用夏

變夷之說. 蓋於佛無所得也. 了翁有門

頌. 其於佛有所得歟. 攻□其知之者歟.

景定二年正月二十八日. 天台法照. 爲四

明學子可登. 題*於月桂峰下

南湖淨土院記        陳瓘

明州延慶寺. 世有講席. 以天台觀行爲宗.

自法智大師行學俱高. 聽徒心嚮. 繼其後者

又皆得人. 今百有餘年矣. 間有苦行精修之

士. 來依道場. 元□中比丘介然. 修四方淨

土之法. 坐而不臥. 以三年爲期. 期滿謂同

修慧觀仲章宗悅曰. 我輩各據一室成此

勝緣. 後之來者加衆. 而室不增多. 今寺之西

隅尙有隙地. 若得錢二千餘萬. 構屋六十

經數: 二○三五

經名: 佛祖統紀卷第五十

頁數: 四四四

上              欄

餘間. 中建寶閣立丈六彌陀之身. 夾以觀

音勢至. 環爲十有六室. 室各兩間. 外列三

聖之像. 內爲禪觀之所. 殿臨池水水生蓮

華. 不離塵染之中. 豁開世外之境. 念處俱

寂了無異緣. 以堅決定之心. 以顯安樂之

土. 所以順佛慈而報國恩者. 豈獨我四人

而已哉. 所欲如是其可成乎. 慧觀等同辭以

答1之曰. 以無作任運之心. 作有爲利益之

事. 四明多檀信. 何患乎不成. 自是日營月

積. 更七寒暑. 凡介然之所欲爲無一不如

其志者. 初介然然手二指. 誓必成此. 元符

二年三月落成之日. 設千佛之供. 復然三

指以增淨誓. 旣成所難成. 又捨所難捨.

而原其用心無私己之意. 於是見者聞者

莫不隨喜. 淨習之士踊躍欣慶. 而十有六

室常無虛位. 期滿者去. 發心者來. 依勝境

而獲善利者. 不知其幾何人也. 夫淨土之

敎. 古佛所說. 誠心之士. 諦受不疑. 如來之

□九品. 以至誠爲上上. 智者之造十論.

破疑心之具縛. 縛解情忘. 識散智現. 則彌陀

淨境何假他心. 若臨明鏡自見面像. 得者

不由於識受. 昧者安可以情曉. 超識習而

不惑. 度情塵而獨造者. 其唯誠乎. 故曰. 誠

者成也. 成自成他. 唯此而已. 譬猶淸淨滿

月普現諸水影像非一月體無二. 攝流散

而等所歸. 會十方而總*於一. 亦如十鏡

環□中然一燈光體交參東西莫辨. 然而方

有定位非無西. 鏡名隨相立西不自西. 智

與理融境將誰執. 安可以在纏執方之見

中              欄

而測度如來無□之境乎. 慈恩有言曰. 凡

夫業重處處生貪. 若不定指一方何以繫

心專注. 此善知識隨方扶敎專護相宗. 然

論安養知足之勝劣. 則以偏勸往生爲最

勝. 乃知通人無吝. 吝則多私. 境强習重. 蓋

由觀淺心色. 易往無人. 良以疑深障重.

若欲盡除障垢當以決定爲心. 濕薪如

山豆火能□. 千年闇室日照頓明. 釋迦文方

便至深. 無量壽說法無間. 觀世音如母念

子. 大勢至如子憶母. 古聖軌轍安可不遵.

幻境虛無有何可捨. 解脫長者不往安樂

土. 普賢大士親睹無量光. 親睹者初無動

移. 不往者如是而往. 普融無□. 自然空假

俱中. 分別未忘. 寧[&FFFF]#權實互諍. 若此則心

安無日. 得忍何期. 乃知念念現前. 然後決

不退轉. 故曰. 若不決定成等正覺者. 我誓

不取菩提. 於菩提心有退轉者. 我誓不

取正覺. 此乃法藏比丘之本願. 而諸上善人

之所隨學也. 發如是心. 行如是行. 起如

是願. 趣如是果. 而不違法藏之大誓. 則

寓跡於玆刹. 棲心*於此室者. 皆阿□跋致

之士也. 其爲勝利. 豈有窮哉. 比丘介然唱

一善念. 四明信士應答如響. 而所以利益

一方者. 其廣若是. 可不記其事乎. 今敎

主明智大師法智之曾孫也. 行業淳實人所

信服. 能以誠心修淨土觀. 然介然之事有

助爲多. 故幷記之. 大觀元年八月一日. 延

平陳瓘記2◎

佛祖統紀卷第四十九(終)

下              欄

佛祖統紀卷第五十

宋咸淳四明東湖沙門志磐撰

名文光敎志第十八之二

◎3仁王般若經疏序   待暇晁說之

陳隋間. 天台智者遠稟龍樹立一大敎. 九

傳而至[&FFFF]#溪. [&FFFF]#溪之世. 有新羅來學者. 曰

法融理應純英. 故此敎播於海外諸國與中

原□盛矣. 唐室喪亂典籍蕩滅. 雖此敎爲

不可亡者. 亦難乎其存也. 然□日將出而

曉霞先升. 眞人應運而文明自見. 我有宋之

初此敎復杭海入吳越. 今世所傳三大部之

類是也. 然尙有留而不至. 與夫至而非眞

者. 仁王經疏先至有二本. 衆咸斥其僞. 昔

法師旣納日本信禪師所寄□支佛4Ｃ. 答

其所問二十義. 乃心其所謂仁王經疏. 信卽

授諸海舶. 無何中流大風驚濤. 舶人念無

以息龍神之意. 遽投斯疏以尉安之. 法智

乃心强記者二僧. 詣信使誦文以歸. 旣而

二僧喪乎日本. 至元□初. 海賈乃持今疏二

卷來. 四明有沙門如詢. 因緣得之(云云)智者慈

[&FFFF]#盡法性爲止觀. 而源流釋迦之道. 今方

盛於越中. 異日會當周於天下. 豈獨是書

之不可掩哉. 大抵吾宗所以永異他家不

容同世□語者. 其唯三千乎. 其唯觀具乎

明智法師碑論         晁   說之

世尊鶴林法付迦葉. 二十四傳至5於師子.

經數: 二○三五

經名: 佛祖統紀卷第五十

頁數: 四四五

上              欄

或曰. 二十八傳至*於達磨. 磨在梁時始來

東土. 於六度中特以禪名. 雖云頓示豈

無方便. 雖云不立文字初傳則有楞伽. 後

五六葉則尙般若. 覽敎照心不在玆乎. 自

迦葉十三傳曰龍樹. 著大智度論. 譯傳震

旦. 則有北齊文禪師. 一覽斯文卽悟中觀

之旨. 以傳南岳. 岳傳之天台. 天台悟法華

三昧. 始開拓義門. 定而三止. 慧而三觀. 曰

具. 曰卽. 曰一念三千. 其所歸宗曰法華.

則華嚴阿含方等般若. 攝六度融萬行. 開

而顯之無非法華佛慧之道. □傳之章安

[&FFFF]#雲東陽左溪. 至於[&FFFF]#溪. 於是智者之敎悉

載於書. 而一歸於正矣. [&FFFF]#溪傳滿. 滿傳脩

(當云[&FFFF]#溪傳邃邃傳脩)脩傳外. 外傳琇. 琇傳□. □傳寂.

寂傳通. 通傳禮. 是爲四明. *於時此敎特

盛. 異同亦多. 龍象重望未易柔服. 一言之

辨勤乎十返. 如不觀眞心唯觀陰妄. 至

今稱之爲是. 後世何爲而欲異其說乎. 仰

惟智者之爲智也. 大矣哉. 三觀單遍之旨. 實

著乎圓覺. 十境互發之論. 方見乎楞嚴. 智

者先言之於隋. 此經後譯之於唐. 雖欲不

信其可得乎(瑩公淸話. 楞嚴本在西域. 智者聞之. 忍死以1候. 旣而入滅期逼. 遺)

(記之曰. 此經入漢吾不得見之矣. 當有宰官身菩薩. 以文章□譯佛語. 又數百年. 當有

肉身比丘以吾敎判)

(此經歸中道)所謂靈山親聞者. 此亦其□歟. 故其敎

東及日本. 西返天竺. 未之與2抗也. 或曰敎

外別傳不知敎無等等. 何外之有. 傳授圓

成何別之有. 或曰不立文定. 不知文字非

眞非妄. 乃以何者爲文字. 嘗心乎其人

矣. 前乎智者導其敎者. 曰梁傅大士. 北齊

中              欄

稠禪師. 後來推尊而贊之者. 曰南山律師.

韶壽諸師(韶國師壽禪師)密弘而取證者. 永嘉眞覺.

雖異途而不敢不贊者. 賢首藏師. 或叛去

而竊用其義者淸□觀師. 公爲異同. 而自

立己意者慈恩基師. 唯圭峰密私用其言.

而專以四禪八定次第之學. 何異兒戱以侮

耆德. 善乎梁敬之之言曰. 佛法以天台爲

司南. 柳子厚曰. 佛道愈遠異端競起. 惟天

台得其傳. 又曰. 傳道益微言禪最病. 今之

空空. 愚夫縱傲自我者. 皆武禪以亂其敎.

冒乎□昏放乎淫荒. 吾將合馬鳴龍樹之

道焉. 唯是明智. 其生旣晩異端益肆. 積德

於躬. 無辨於彼. 將自屈服. 我言則光. 顧予

何者. 輒與斯事. 竊少聞大道於圓照禪師.

且有言曰. 他日勉讀經敎後三十年果遇

明智. 獲聞一家性具之旨. 視彼暗證禪師

文字法師乘壞驢車. 無力以正之. 則不敢

不自勉

南湖法智大師像贊  眞隱居士史浩

靈山一席儼在天台. 後十三葉復生奇才.

唱道四明講肆宏開. 溥海聲聞□□雲雷. 章

聖在御中使[&FFFF]#來. 得法大旨皇皇恢恢. □

號法智宸章昭回. 抵今後學咸仰崔嵬. 蘭

馨菊芳本一根□. 嗚呼是爲法宇之柱石. 敎

[&FFFF]#之鹽梅. 宜玆幻影. 歷千古而無塵埃

永嘉西湖法明寺疏   水心先生葉適

玆寺是昔忠法師之所居. 師行業至高願力

强果矢言以致道. 故雖焚蕩草莽. 百年間

冠蓋. 常走一郡. 至子眞師建兩序. 師○

下               欄

師崇殿堂. 於是院落始成. ○師尤精苦. 衣

□穿損. 食不累合. 諸生雲赴應答泉涌. 東掖

天竺之盛. 誠足相3將. 初天台立止觀二義.

承而爲說者益以蔓衍. 而忠○二師尤多論

述. 今其徒妙眞普濟. 欲集諸家學爲敎藏.

院中率道俗修念佛三昧. 以旌○之績而

嗣忠之業於無窮. 志甚遠也. 夫色圖以身

爲旅泊. 而嚴其宮室不已. 以言爲贅□.

而傳於文字愈多. 固余所不解. 嘗以間○.

○亦不知所以然也

重刊刪定止觀序   鎧庵吳克己

奇哉. 救世明道之書. 不圖復行於今也. 使

王公大人知有此書. 必不至信讒以廢毁.

使[&FFFF]#紳先生知有此書. 必不至立論以□

排. 使啓禪關者能讀此書. 其肯以敎外別

傳自欺乎. 使尋經論者能讀此書. 其肯以

分別名相自困乎. □欲使薄海內外家藏

此書展轉開導了達此義. 又孰肯貪於粗弊

五欲. 而不早心解脫者乎. 是皆內敎弟子.

護持敎法之大略也. 子貢好辨. 孔道以明. 孟

子巖巖. 功堪繼禹. 斯言槪之. 誰曰不信

與喩貢元書       鎧庵吳克己

佛道來東華幾二千載矣. 吾儒攘斥甚力者.

無若韓氏歐陽氏. 然皆未究其言與其道.

唯知堅執周孔立敎者以□之. 故雖攻之

而愈堅. 終無以大服天下之心. 獨關洛諸賢

與胡氏父子. 頗嘗出入釋氏而不信之. 然

考其所與辨明. 而謂之攻淫邪遁者亦不

過指禪宗單傳之學而已. 夫釋氏之有禪

經數: 二○三五

經名: 佛祖統紀卷第五十

頁數: 四四六

上              欄

宗. 猶吾儒之有老莊也. 苟以拈椎□拂誇

誕之談. 而疑釋氏一代正敎. 是猶以王何

所學之色虛而疑六經語孟修身齊家治國

平天下之道也. 奚可哉. 去佛1愈遠異端□

起. 唯天台大師爲得其正傳. 此唐之梁敬之

柳子厚. 我朝晁以道陳瑩中諸公所服膺而

深造者也. 僕雖不敏實硏究有年. 觀其發

揮一性範圍法界□六凡四聖各迪厥德

而咸底*於極. 誠未易遽爲足下言. 惟足

下他日考其書而訂其道. 方知僕昨者鄙

詩所謂大道不可私與夫孔釋俱援世之句.

果非自欺而又以欺天下也. 然則孔釋之

道果同乎. 果異乎. 異則不可得而一. 同則

不應異其施. 曰有世法有出世法. 以世

法而疑出世法固不可. 以出世法而外世

法亦不可. 故天台所傳. 亦有眞俗相卽之

諦. 其察乎道□行而不相悖者. 亦審矣. 世

有足跡未抵乎泰山之麓而輒談其廣狹

高下. 欲欺乎未見泰山者. 且不可. 肉2乃

見者乎. 今足下未讀佛之書而遽議佛之

道何怪乎言之諄諄. 而僕○然不聽也3◎

◎4始終心要     [&FFFF]#溪大師  湛然

始終心要(永嘉沙門從義注)

(在因名始. 至果爲終. 因果雖殊諦德無別. 圓頓上乘旨歸5於此. 所以[&FFFF]#溪立*於心要)

夫三諦者. 天然之性德也(上句標指. 下句發歎. 天然者如天之然. 亦名)

(自然. 問. 此與外道所計何別. 答. 外道所執已爲三藏所破. 那忽謂同圓頓諦理. 復次

應知. 若從破計須)

(蕩自然. 破計雖爾理必自然. 是則自行. 乃遣執6惰. 隨緣無妨. 作斯說也. 至於下文含

生本具□藏不顯)

(由三惑覆. 亦應準今料簡顯示. 擧一例諸. 無勞委述)中諦者. 統一切法. 眞

中              欄

諦者. 泯一切法. 俗諦者. 立一切法(別示解釋三諦)

(相也. 中者不偏二邊也. 諦者審而無虛也. 統者總也. 一切法者二邊之法也. 眞者無僞

妄也. 泯亡泯也. 一)

(切法者三千之法也. 俗者世俗也. 立者建立也. 一切法者百界之法也. 當知此約三諦別

明. 若從通說. 應)

(云一中一切中. 無眞無俗而不中. 則三諦皆統理而絶待也. 一眞一切眞. 無中無俗而不

眞. 則三諦俱亡泯)

(而無相也. 一俗一切俗. 無中無眞而不俗. 則三諦□建立而宛然也)擧一卽三. 非

前後也. 含生本具非造作之所得也(上兩句示三諦)

(融卽. 顯非縱橫之殊異也. 下二句明三諦本具. 彰無作之妙法也. 擧一卽三者. 擧其中

諦非眞非俗. 當體)

(泯法. 復名眞諦. 常自建立. 又爲俗諦. 中諦之一卽三旣然. 眞俗之二卽三亦爾. 準諸祖

誥亦應更云. 卽)

(三而一有可相離. 卽一而三不可相混. 非三非一. 三一宛然. 會之彌分. 派之常合. 橫之

復高. □之又廣. )

(明鏡等譬. 眞好硏詳. 勿見三一相卽之故. 便乃不許俗諦7世法眞諦亡泯中諦統絶8俗言

洋洋. 豈可誣哉)

悲夫. □藏不顯. 蓋三惑之所覆也(三諦微妙衆生不了. 稱)

(之爲□. 法界包用不可盡. 目之爲藏. 性雖微妙濁成本有. 譬如鏡天. 喩若塵雲. 今此

總明. 次文別9爾)

故無明□乎法性. 塵沙障乎化導. 見思阻

乎空寂(無明者. 不了法界無所明也. 塵沙者. 譬無知之數多也. 見思者. 從10解等立名

也. 應)

(知三惑皆是性具. 同體爲障. 難可了知. 文云□障阻者異其文耳)然玆三惑乃體上

之虛妄也(結指惑障都非眞實. 空華之譬其在玆手)於是大覺慈尊.

□然歎曰(大覺卽乘覺□然歎聲也)眞如界內絶生佛之假

名. 平等慧中無自他之形相(通指三諦以爲眞如及平等慧. 絶)

(名離相)但以衆生妄想不自證得. 莫之能返

也. 由是立乎三觀破乎三惑. 證乎三智

成乎三德(衆生在迷未能復性. 是故須明惑觀等說. 全性起脩性無所移. 全脩在性脩常宛爾. )

(一家所立三諦文在瓔珞仁王兩經. 三觀文出瓔珞經下卷三惑準大品大論而開. 三智具如大

品三智品中. )

(三德備在大涅槃經)空觀者. 破見思惑證一切智成般

若德假觀者. 破塵沙惑證道種智成解脫

德. 中觀者. 破無明惑證一切種智成法身

德(一念無相謂之空. 無法不備謂之假. 不一不異謂之中. 知一切法空寂一相名一切智.

知十法界諸)

下              欄

(種差異爲道種智. 知於二邊無非中道名一切種智. 照明爲般若. 解縛名解脫. 淸淨名法

身. 皆具常樂我淨. )

(謂之德)然玆三惑三觀三智三德. 非各別也.

非異時也. 天然之理具諸法故(上文別示. 恐謂縱橫. 故玆)

(融卽顯非別異. 是故當知. 三惑一念中破. 三觀一心中脩. 三智一念而證. 三德一心而

成. 惑觀一如智德)

(無別. 苟非性具寧[&FFFF]#異殊. 山門敎觀永異諸家. 超過衆說良在玆焉)然此三諦性之

自爾(重歎三諦非作所成)迷玆三諦轉成三惑. 惑破藉

乎三觀. 觀成證乎三智. 智成成乎三德(自迷)

(之悟展轉相由. 文中五三□是一三無前無後因果理同)從因至果非漸修

也(性德之行異乎歷別)說之次第理非次第(言不頓顯故有前後. 若論其)

(理實在刹那. 其理者何. 三千三諦)大綱如此. 綱目可尋矣(諦德宏深. )

(故曰大綱. 諸法廣多. 號爲綱目. 華嚴名法界. 方等爲實相. 般若稱佛母. 法華號□珠.

涅槃名佛師. 三諦)

(是一法. 佛說種種名. 龍猛悟之而造論. 智者得之以開拓. [&FFFF]#溪傳之爲心要. 是則十方

大覺諸祖所傳. 莫)

(不歸乎諦德□藏. 像末惰□信心寡薄. 如斯法門不能宗重. 而更別心心要之術. 良由近

代習大乘者雜濫故也)

四十二章經疏序  孤山法師  智圓

古者能仁氏之王天下也. 象無象之象. 言

無言之言. 以復群生之性. 由是佛敎生焉.

敎之高下視根之利鈍. 是故有頓焉有漸

焉. 然後混而爲一. 是謂開顯. 而蚩蚩群彙.

率其化復其性. 蹈乎大方安乎□藏者.

可勝言哉. 逮乎後漢其道東傳. 時君仰其

神. 元元陶其訓. 乃與仲尼伯陽之說三焉.

原夫仲尼之爲訓也. 揚唐虞三王之道. 尊

仁而尙義. □復其王而企於帝也. 伯陽之

爲訓也. 揚三12王朴略之道. 而絶聖棄智.

□復其皇而企於結繩也. □玆二者. 談性

命則未極於唯心乎. 言報應則未臻於

三世乎. 然於治天下安國家不可一日

經數: 二○三五

經名: 佛祖統紀卷第五十

頁數: 四四七

上              欄

而無之矣. 美乎哉. 其可敎乎域中也明矣.

若夫釋尊之爲訓也. 指虛空世界悉我自心

焉. 非止言其太極生兩儀玄紀爲天地根

而已. 考善惡報應悉我自業焉. 非止言其

上帝無常天網恢恢而已. 有以見伯陽仲尼.

雖欲謂之廣大悉備. 至於濟神明硏至

理者. 略指其趣耳. 大暢其妙者. 則存乎

釋尊之訓歟. 其可敎乎域外也. 又已明矣.

域內則詳乎治身. 而尙略乎治心. 故謂之

外敎. 域外則善乎治身. 而極乎治心. 故謂

之內敎. 昔阮孝緖正以內外之名. 爲不誣

矣. 世人有謂. 三者能混同焉. 或幾乎失. 或

謂三者碩異焉. 亦未爲得也. 何哉. 復性有

淺深. 言事有遠近. 則不得不異也. 至於

遷善而遠罪勝殘則去殺. 則不得不同也

(此略文耳. 淨覺還源記有釋)

與駱御史書(名偃)      孤山法師

色圖之法非古也. 其來於東漢乎. 其爲體

也淸淨. 其爲用也仁恕. 由是七六家十九流

焉. 爲利於上下1救弊於孔老. 其亦至矣.

請揚□而陳之. 夫秦火六經漢2興雜□. 民

□俗□. 爭奪方熾. 禮讓□微. 則仲尼之仁義.

伯陽之道德. 或幾乎息矣. 賴我色圖之爲

訓也. 旣以三世報應暇其事. 復明一心空

寂窮其理. 民有聞報應之說者. 雖貪殘鄙

吝之夫. 亦庶乎振乏周急矣. 民有聞空寂

之說者. 雖矜功用壯之夫. 亦庶乎守雌保

弱矣. 能周振則博濟之道行. 善保守則朴素

之風還. 博濟行則禮讓著. 朴素還則刑罰措

中              欄

(3利於民則仲尼伯陽之道. 不遠而復矣. 故曰爲利於上下救弊於孔老焉. 4□乎時君好之

失其旨方袍事之違)

(其道)5以斯而失其旨則節暇不行. 違其道則

寂默不守. 乃以彫峻輪奐而奢□. 乃以輕

肥溫飽而□燁. 徒以多爲貴. 則壞其道者

衆矣. 言以怪爲美. 則惑其聽庶矣. 遞相沿

襲□以成俗. 使夫淸淨仁恕之風無乃蕩盡

於是. 蠶食□耗之謗自玆而生. 斯乃好之者

事之者之不善耳. 非敎之罪也而往世君民

不察其所由. 視其徒之不肖. 而遷怒於善

人敎法者有焉. 往往造毁佛之律. 行挾釋

之誅. 亦何異乎以丹朱而罪堯. 因商均而

咎舜. 服藥過度而歸過於神農. 縱火致焚

而反怨於燧人也耶

南岳止觀後序    慈雲大師    遵式

止觀用也. 本乎明靜. 明靜德也. 本乎一性.

性體本覺謂之明. 覺體本寂謂之靜. 明靜不

二謂之體. 體無所分則明靜安寄. 體無不

備則明靜斯在. 語體則非一而常一. 語德

乃不二而常二. □分而不分. □一而不一

耳體德無改. 强名爲萬法之性. 體德無住.

强名爲萬法之本. 萬法者復何謂也. 謂擧體

明靜之所爲也. 何其然乎. 良由無始本覺之

明强照照生而自惑謂之昏. 無始無住之本

隨緣緣起而自亂謂之動. 昏動旣作萬法生

焉. 捏目空華豈是他物. 故云不變隨緣名

之爲心. 隨緣不變名之爲性. 心昏動也. 性

明靜6也. 若知無始卽明而爲昏. 故可了

今卽動而爲靜. 於是聖人見其昏動可卽

也明靜可復也故因靜以訓止. 止其動也.

因明以敎觀. 觀其昏也. 使其究一念. 卽

下              欄

動而靜. 卽昏而明. 昏動旣息. 萬法自亡. 但

存乎明靜之體矣. 是爲圓頓. 是爲無作. 是

如來行. 是照性成修. 修成而用廢. 誰論止

觀. 體顯而性泯. 亦無明靜. 豁然誰寄. 無所

名焉. 爲示物指歸. 止成謂之解脫. 觀成謂

之般若. 體顯謂之法身. 是三卽一. 是一卽

三. 如伊三點. 如天三7日. 非縱橫也. 非一

異也. 是謂不思議8二德. 是爲大般涅槃

也. 嗚呼此法. 自鶴林韜光授大迦葉. 迦葉

授之阿難. 阿難而下燈燈相屬. 至第十一馬

鳴. 鳴授龍樹. 樹以此法寄言9於中觀論.

論度東夏獨淮河慧文禪師解之授南嶽大

師. 南嶽從而照心. 卽復*於性獲六根淸

淨. 位□乎聖. 斯止觀之用驗矣. 我大師惜

之無聞後代. 從大悲心出此數萬言. 目爲

大乘止觀. 亦名一乘. 亦名曲示心要. 分爲

二卷. 初卷開止觀之解. 次卷示止觀之行.

解行備矣. 猶目足焉. □我安安不遷而運

到淸□之池. 噫斯文也. 歲月遼遠. 因韜晦

*於海外. 道將復行也. 果於咸平三祀. 日本

國圓通大師寂照. □10皆扶桑. 杯泛諸夏. 旣

登□嶺. 解□出卷. 天竺沙門遵式首而得

之. 度支外郎朱公頓冠首序. 出奉錢(奉音鳳. )

(祿也. 作俸11旨□皆誤)模板. 而廣行之. 大矣哉. 斯文也.

始自西傳. 猶月之生. 今復東返. 猶日之升.

素景圓暈. 終環回於我土也. 因序大略以

紀顯晦耳

書紳(論語子張書諸紳       慈雲12法師

知白汝知(師字知白)日之所爲. 害善之法偏宜遠

之(諸惡莫作)損惡之道益其用之(衆善奉行)口無自

經數: 二○三五

經名: 佛祖統紀卷第五十

頁數: 四四八

上              欄

伐. 心無自欺. 勿抱內□(包藏無良如木有□)勿揚外

儀(詐現威儀徒增我慢)欲人之譽畜己之私. 殺義之始陷

禍之基(心虛譽著滅於義. 藏己私著蹈於禍)自持其德必有餘譏.

自1務其達必有餘非. (務德未充而自2惟. 故人多譏之. 了達未至而)

(自*務. 故人多非之)眷屬集樹汝宜去之. 利養毛繩汝

宜畏之(近於眷屬則多惱. 3當用4一術全身遠害. 利於供養則多貪. 如毛繩縛身入水愈急)

自行之際擇而思之. 懲惡之餘何則是宜

(欲從自行當須擇思. 恐墮二乘也. 旣知徵惡. 5何法願心大乘也. 立此質問. 委在下文可

見)淸香

一炷紅蓮數枝. 口勿輟誦意勿他思(常讀淨土)

(經唯存淨土境)安禪禮象其則勿虧(專修觀佛三昧. 專禮阿彌陀佛)量衣

節食其志勿移造世文筆如佛誡之. 說人

長短如法謹之. 6從對賓侶口勿多辭. 頻

驚光景坐勿銷時(寸陰是競)芭蕉虛質非汝久

期(身實危脆)蓮華淨土是汝眞歸(由前禪誦禮念功. 卽得往生安樂刹)

□夜作晝勤而行之(心心無間. 念念往生. 所謂無以睡眠一生空過)

觀     心    十    法   界   圖

若人欲了知                 三世一切佛

應觀法界性                 一切惟心造

中              欄

修觀之道. 曰從行. 曰附法. 曰託事. 唯三而

已. 今觀心圖者. 從行之正軌也. 準夫止觀.

二十五法爲方便. 十乘十境爲正修者. 固

非於此能備. 若其日用之際. 以十界德過升

比鑑我心曲. 雖絲7Ｃ不能自逃. 其遷善

改過之要乎. 慈雲法師示我以觀心之圖.

硏味法喜心乎不忘. 8置諸座隅足以自警.

而未見兼人之益. 乃復命工形諸篆刻. 用

廣流行. 庶幾乎仰承於師志也

皇宋天聖元年九月旣望太原王欽若9序

其廣不可涯. 高不可蓋. 長不可尋. 將盈

而虛. 將晦而明. 雖邊而中. 微妙深絶□得

而思議者. 惟心也. 天台師聞之於靈山. 證

之於三昧. 知其寂默非數所心. 而强以數

數於非數. 依法華作十界百界三千權實.

以明諸性. 非合也. 非散也. 自然而然曰諸

法實相. 使人易領也. 然後示之. 一念空三

千皆空. 一念假三千皆假. 一念中三千皆中.

成圓三觀觀圓三諦. 以明諸修. 大智也. 大

行也. 不運而速曰白牛大車. 使人頓入也.

故得自因至果不移一念坐道場成正

覺降魔說法度度衆生入涅槃. 而能事畢矣.

用龍樹偈因緣卽空卽假卽中. 會而同之. 十

法界者何也. 十統諸法也. 三諦爲界也. 何

者謂佛以中爲法界者也. 菩薩以俗爲法

界者也. 緣覺聲聞同以空爲法界者也. 地

獄鬼畜修羅人天. 同以因緣生法爲法界

者也. 空假中者. 雖三而一也. 十界者. 亦一

而十也. 故使互含一復具九. 如帝珠交映

下              欄

成百法界也. 一因緣一切因緣. 一空一切

空. 一假一切假. 一中一切中. 良由於此. 三

千者復何謂也. 成界之法者也. 有其十. 謂

如是相. 如是性. 如是體. 如是力. 如是作. 如

是因. 如是緣. 如是果. 如是報. 如是本末究竟

等. 斯總也. 十法在佛爲中爲實爲常爲三

智爲五眼爲十力爲四無畏爲不共法.

在菩薩爲假爲權爲榮爲常爲萬行爲

四攝. 在二乘爲空爲權爲三脫爲四枯

爲無陋爲涅槃. 在凡夫爲倒爲惑爲陋

爲蓋爲纏爲集惱爲生死斯別也. 統彼百

界乃成千法. 復播諸百界爲三世間成三

千法耳. 百界三千一也. 與夫一念非前後

也非相合也統之有宗. 會之有元. 必歸

乎不思議三諦無量三法三德密藏矣. 噫一

念心法旣然. 引而同之. 彼彼佛法. 彼彼衆生

法咸然也. 經曰. 如心佛亦爾. 如佛衆生然.

心佛及衆生. 是三無差別. 斯之謂歟. 旣知

是已當觀日用. 凡起一念必屬一界. 卽

照此界爲九爲佛. 九則隨情偏起. 謂之無

明. 佛則稱理圓觀. 謂之大慧. 九界之念幷

(倂俗)非佛界之心方是是非鑑矣. 非則照之令

是. 是則護令成行. 經曰諸佛解脫當於衆

生心行中心. 行於非道能達佛道. 斯之謂

也. 然則目雖在面. 反臨鑑以正容. 心實由

中. 要藉緣以薰慮. 神靈潛密. 照之或難. 識

想紛馳. 檢之非易. 故今引心*於外. 繪彼

升比之像. 存志於中觀我是非之變. 然後

策心內照. 正道由明. 題爲圓頓觀心十法界

經數: 二○三五

經名: 佛祖統紀卷第五十

頁數: 四四九

上              欄

圖. 於一心字派出十界. 復引墨迭貫. 方之

聯珠. 表一法界展轉具九成百法界. 仍以

因起行相書之左右. 覽者欲深於性. 請詳

諸序. 欲熟於修. 當觀諸圖狀

佛界. 若人因讀圓滿修多羅及聞善知識

所說起淨信心. 信已一念三道之性卽三德

性. 苦道卽法身. 煩惱卽般若. 結業卽解脫. 法

身究竟. 般若淸淨. 解脫自在. 一究竟一切

究竟. 般若解脫亦究竟. 一淸淨一切淸淨. 法

身解脫亦淸淨. 一自在一切自在. 法身般若

亦自在. 卽一而三. 卽三而一. 非縱非橫亦

非一異. 法身常住餘亦常住. 樂我淨亦如

是. 是則常樂四德□密之藏遍一切處. 一切

諸法悉是佛法. 旣信是已. 以境繫心. 以心

繫境. 心境念念相續不斷. 必見法性. 設未

相應. 當依一實無作四諦. 起四大誓無可

心中. 吾故心之. 依前苦道卽苦諦. 發一誓

願未度者令度. 煩惱及業卽集諦. 發一誓

願未解者令解. 苦道卽法身卽是滅諦. 發

一誓願未涅槃者令得涅槃. 煩惱卽菩提

卽是道諦發一誓願未安者令安. 四弘不

入當巧安心. 如是次第具修十法. 必入五

品六根及分證位名佛法界

菩薩界. 若觀根塵一念爲迷解本. 迷故則

有十界苦集. 悟故則有四聖道滅. 緣此無

量四諦起無量誓願. 未度者令度. 未解者

令解. 未安者令安. 未涅槃者令得涅槃. 善

巧度生慈眼視物. 所集福業與衆生共. 如

是起一念者. 名菩薩法界○緣覺界. 若根

中               欄

塵念起. 則了之從無明生. 生故有行. 行招

名色乃至老死. 三世相續如舞火輪. 因緣本

空幻化不實. 心自然慧樂獨善寂. 觀空心

重耽住寂定. 雖得道果不慕化人. 復有

觀物榮落悟世非常聞空得道. 名爲獨

覺. 如是行者名緣覺法界○聲聞界. 若根

塵因緣隨有一念. 依色心故苦. 由煩惱故

集. 厭苦斷集非對治如何. 遂依四諦修

十六觀三十七道品. 如救頭然. 由四善根

得入無漏四沙門果. 證二涅槃. 會偏眞理.

不得佛法. 不慕化人. 如○獨跳不顧後

群. 如此一念名聲聞法界. ○天界. 若其念

起多□天樂. 篤其善心希於來報. 齋戒純

淨飯食沙門. 造立塔寺及佛形像. 書寫大

乘濟惠貧病. 於十善法止作具修. 自然成

性. 或關禁六根. 使六情不蕩六塵不入.

得欲界禪及色無色定. 身心寂靜三業調良.

如此一念名天法界○人界. 若其念念以

五常立德. 五戒修身. 於國惟忠. 於家惟

孝. 謙損居家. 中正存誠. 推德於人. 引咎向

己. 尊上恤下. 給孤濟貧. □愧是懷. 慈和

[&FFFF]#性. 深信因果崇重三寶. 精修齋戒建

立塔寺. 但希世樂無升出心. 貪惜自身戀

著眷屬. 如此一念名人法界○阿修羅界.

若其念念雖好修善布施齋戒. 而多猜嫌狐

疑進退. 所修福業多爲勝他. 見人修善情

多嫉忌. 貢高我慢珍己輕人. 欲彼歸從不

耐謙損. 如1[&FFFF]#高飛下視. 外揚仁義內無

實德. 衆前談論引長於我. 不循理正不愧

下              欄

賢能. 如此行心是阿修羅法界○餓鬼界. 若

其念念無□無愧. 貪心無足□吝鄙惜. 不

施一毛. 剋削於人□歸於我. 見人布施

傍起遮障. 見人得利心生熱惱. 性多諂

曲常起邪見. 人前正容屛處放恣. 破齋犯

戒恣貪飮食. 不信罪福不信因果. 不信

三寶不孝所親. 是名餓鬼法界○畜生界.

若其念念耽□五欲貪多眷屬. 日增月甚而

無厭足. 曲理枉物斷不以公. 非法取財動

不由義. □圖利己不惻狐貧. 明負他財

魯扈抵突. 市易負直公行劫奪. 不忠不孝.

無賢無愚. 不信因果不信三寶. 癡□無

恥現同畜生. 是名畜生法界○地獄界. 若

八親近邪惡友. 及性自作惡. 起增上心. 念

念相續. 造上品十惡. 謂殺盜□. 妄言綺語兩

舌惡罵. 貪嗔邪見. 及五逆罪. 犯四重禁汚

梵行人. 沽酒醉亂. 不思君父師長恩德. 橫

生熱惱挫抑賢能. 黨比不肖破塔壞寺.

燒8毁經像謗毁大乘. 斷學般若謗無諸

佛. 破戒受施. 用三寶物. 偸僧祇物. 起於外

道斷常諸見. 破正因果三世之法. 習十二種

惡律儀法(一屠兒. 二魁[&FFFF]#. 三養□. 四養□. 五捕魚. 六獵者. 七3網鳥. 八捕□. 九□)

(龍. 十獄卒. 十一盜賊. 十二爲王家捕賊. 及養蠶等業)如上等輩死墮阿鼻

大熱大寒諸大地獄. 是名地獄界

宗門尊祖議       沙門志磐

如來聖人. 以開權顯實開跡顯本之道化天

下後世者. 謂之佛. 佛弟子以次傳道爲世

宗主者. 謂之祖. 其實一道爾. 故如來之將

息化也. 以無上大法付之飮光. 4飮光任持

經數: 二○三五

經名: 佛祖統紀卷第五十一

頁數: 四五○

上              欄

二十年. 以付慶喜. 慶喜持法宣化亦二十

年. 以付商那. 下而至於十三世曰龍樹.

始以文字般若著所證三觀之道. 曰中觀

論. □譯傳東夏. 於是北齊以宿悟已證立

爲觀法. 以授南岳. 南岳承其旨. 悟法華

淨六根. 以授天台. 天台始立五時張八敎.

用明法華開顯之妙. 而大暢乎境觀之旨. 時

則有章安. 執筆載爲疏論. 其道遂大明. 法

華天宮繼世講演. 嗣其法者唯左溪. 左溪

門學. 獨[&FFFF]#溪能承正統. 述諸記以贊祖謨.

則淸□異議爲之寢息. 以文字廣第一義

諦. 則莫若玆時之盛. 以故世之學者取

龍樹1至2例爲九祖以奉淸祀. 其有由矣.

自[&FFFF]#溪以來. 用此道以傳授者. 則有興道

(邃師)至行(修師)講道不絶. 會昌多難敎卷散亡. 正

定妙說高論(外琇□二法師)三世. 唯傳止觀之論. □

乎螺溪. 法運將泰(寂師)天假吳越(錢忠懿王)心遺書

*於海東. 於是敎籍復還. 寶雲嗣興. 敷揚二

紀. 而四明法智. 以佛所生子垂跡海隅. 一

家敎部毘陵師未記者. 悉記之. 四種三昧人

所難行者. 悉行之. 斯慈雲之極言也. 當是

時有爲異說者. 如昭圓諸師. 世方指爲山

外. 說法智獨擅中興敎觀之名. 自興道訖

四明凡八世. 所以紹隆正統而顯揚大敎

者. 有在於是. 是宜等而上之用陪位於九

祖. 以尊大其道爲可爾. 然則今之宗門列

刹. 凡所以講天台四明之道者. 有能起龍

樹至法智. 通祀爲十七祖. 以□爲之位. 誠

有見於後學尊祖重道之心也. 謹議

中              欄

佛祖統紀卷第五3十(終)

佛祖統紀卷第五十4一

*宋咸淳四明福泉沙門志磐撰

歷代會要志第十九之一

自有佛法以來. 所以知三敎之□興. 諸宗

之互立與夫世變之不常. 固已繫之編年. 至

欲考一事之本末. 則歲月散漫莫之可尋.

今故開張衆目會其事要. □討論典故者

識某事於某朝某年之下. 玆但擧略以指廣

云耳

君上奉法      屢朝拜佛        天書御製

聖君護法      試經度僧        特恩度僧

進納度僧      士夫出家        沙門封爵

僧職師號      不拜君父        不稱臣僧

崇禮高行      沙門著書

君上奉法

漢明帝. 問摩騰法師曰. 佛出世何不及此.

答曰. 佛雖不往. 然光明及處. 千年五百. 皆

有聖人傳佛聲敎. 而往化之

吳主皓問佛法於□澤. 答曰. 孔老法天. 諸

天奉佛

晉元帝. 召潛法師講經. 著□登殿○明帝

幸興皇寺. 集義學沙門講道○成帝召義

法師入禁中授五戒○召潛法師講般若

經 ○召支遁法師入禁中講經○簡文幸

瓦官. 聽汰法師講放光般若經

下              欄

宋高祖設齋內殿. 沙門道照陳詞. 帝稱善○

文帝5率公卿. 日集祇洹寺. 聽心那跋摩講

華嚴十地品○帝與侍中何尙之論佛理

○帝聞生法師佛性義. 詔心沙門述生法

師頓悟義○孝武召猷法師內殿說法○四

月八日內殿灌佛齋僧

齊高帝. 幸莊嚴寺. 聽達法師講維摩經○

武帝華林園受八關齋戒○帝不豫. 詔諸沙

門祈佛七日. 天香滿殿

梁武帝. 重雲殿講經. 沙門法彪爲都講○

召旻法師入殿. 講勝□經. 公卿畢集○帝

集諸沙門製文. 永斷酒肉○帝服田衣

禮婁約法師受具足戒. 公卿道俗受戒者.

四萬八千人○召雲光法師內殿講經. 天雨

寶華○帝幸同泰寺捨身○京城大疫. 爲

百姓設救苦齋. 幸同泰寺行淸淨大捨. 開

涅槃經題設道俗大齋五萬人○帝幸同泰

寺講涅槃經○帝幸同泰寺發金字般若

經題. 聽法者三十萬人○幸同泰寺設盂蘭

盆齋○簡文帝四月八日. 建齋度人. 親爲

願文陳武帝迎佛牙於杜□6宅. 設四部無

遮大會○幸大莊嚴寺捨身. 群臣表請還

宮○幸大莊嚴寺發金光明經題○○大

內設仁王齋○召瓊法師於重雲殿. 講大

品般若經○太極殿設無□大會. 行捨身

法○集沙門行方等懺法華懺金光明懺

○宣帝召[&FFFF]#法師. 爲七廟講大品般若經

○後主召聚法師. 赴太極殿講金光明經.

○詔□禪師赴太極殿. 講大智度論題. 般若